open-index/open-wikipedia-markdown huggingface dataset:
Յուջին (Օրեգոն)

**Յուջին** (), քաղաք ամերիկյան Օրեգոն նահանգում. Լեյն շրջանի վարչական կենտրոնը և մեծությամբ երկրորդ բնակավայրը։ 2010 թվականին անցկացված մարդահամարի տվյալներով նրա բնակչության թվաքանակը եղել է 156 185, իսկ շուրջը ձևավորված ագլոմերացիայինը՝ 351 715: 2017 թվականի տվյալներով բուն քաղաքում ապրում էր 168 916 մարդ։ Ընկած է Ուիլամաթ գետի ափին, Մաքենզի գետից հարավ; Մերձակա խոշոր բնակավայրը Պորտլենդ քաղաքն է։

Յուջինի կարգախոսն է՝ «*A Great City for the Arts and Outdoors*» («*Արվեստների ու կազդուրման մեծ քաղաք*»)։ Հաճախ, կանաչ տարածքների առատությունը նկատի առնելով, պատկերավոր կերպով անվանում են «*Զմրուխտե քաղաք*» (անգլերեն՝ *Emerald City*):

Այս քաղաքում է տրվել միջազգային հանրահայտ կորպորացիաներից մեկի՝ «Նայք»-ի գործունեության մեկնարկը։

Յուջինում գտնվող համբավավոր ուսումնական հաստատություններից են Օրեգոնի համալսարանը (*University of Oregon*), Հյուսիսարևմտյան քրիստոնեական համալսարանը (*Northwest Christian University*), Լեյնի համայնքային քոլեջը (*Lane Community College*), Աստվածաշնչյան քոլեջը...

Նախատեսված է Յուջինում անցկացնել թեթև աթլետիկայի 2022 թվականի աշխարհի առաջնությունը։

## Պատմություն
Քաղաքի ներկայիս տտարածքում ու շրջակայքում սկզբնապես ապրել են հնդկացիական *կալապույա* ցեղի մարդիկ, ինչի մասի վկայում են հնագիտական բազմաթիվ ու բազմապիսի գտածոներ։

Բնակավայրը 1846 թվականին հիմնադրել է Յուջին Սքինները։

1871 թվականին շահագործման է հանձնվել երկաթուղային կայարանը, 1876-ին բացվել է համալսարանը։

## Կլիմա

## Քույր քաղաքներ
Յուջինը բարեկամական և գործընկերային հարաբերություններ է հաստատել հետևյալ քաղաքների հետ.
*  Իրկուտսկ, Ռուսաստան
*  Կատմանդու, Նեպալ
*  Չինջու, Հարավային Կորեա
*  Կակեգավա, Ճապոնիա

## Գրականություն
* Stan Bettis, *Market Days; An Informal History of the Eugene Producers' Public Market.* Eugene, OR: Lane Pomona Grange Fraternal Society, 1969.

## Պատկերասրահ

Skinner Cabin Plaque.jpg|Յուջին Սքինների խրճիթի կրկնօրինակը
Eugene skyline crop.jpg|Քաղաքի համայնապատկերը
Eugene Saturday Market craft booth.jpg|Շաբաթօրյա շուկան
HultCenterPerformingArts.jpg|Կատարողական արվեստների կենտրոնը
JohnsonHallUO.JPG|Համալսարանի *Johnson Hall* մասնաշենքը
EugenePublicLibrary.jpg|Հանրային գրադարանը
Ax Billy Department Store - Eugene Oregon.jpg|Ax Billy հանրախանութը
102707-Oregon-AutzenStadium-ext.jpg|Մարզադաշտը


## Ծանոթագրություններ

## Արտաքին հղումներ

* Պաշտոնական կայքէջը
* Entry for Eugene in the *[[Oregon Blue Book]]*
* ''Eugene Register-Guard,'' Google news archive. —PDFs for 35,126 issues, dating from 1867 through 2008.
* 
* 
* Официальный сайт Юджина
* Сайт Орегонского фестиваля Баха

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Օրեգոնի քաղաքներ
Էդուար Լեոն Սքոթ դը Մարտենվիլ

**Էդուար Լեոն Սքոթ դը Մարտենվիլ** (, ), փարիզյան հրատարակիչ, գրադարանավար և գրավաճառ, առաջին ձայնագրող սարքի՝ ֆոնոավտոգրաֆի գյուտարար։

## Ֆոնոավտոգրաֆ
Իր սկզբունքով մարդու աչքին նմանեցվող լուսանկարչական ապարատի գյուտով ոգեշնչված՝ Սքոթ դե Մարտինվիլը ուսումնասիրել է մարդու ականջը և այն վերարտադրել սարքի միջոցով։ Նա չի մտածել ձայնի վերարտադրության մասին։ 1857 թվականի մարտի 25-ին ֆրանսիական կառավարությունը Լեոն Սքոթին տվել է «Ֆոնոավտոգրաֆ» (ֆր.՝ phonoautographe) կոչվող  սարքը ստեղծելու համար  թիվ 17 897/31 470 արտոնագիրը։

Սարքը բաղկացած էր ձայնային կոնից և ասեղին միացած թրթռացող թաղանթից։  Ասեղը վերևից հպվում էր ձեռքով պտտվող ապակե մխոցին,որը պատված էր  մրոտ թղթով։ Ձայնային տատանումներն  անցնելով կոնի միջով առաջացրել են թաղանթի թրթռում, որն էլ  փոխանցվել է ասեղին՝ ածխածնի վրա կատարելով գծային նշումներ։ Սարքը թույլ էր տալիս պատկերել ձայնային ազդանշանները, բայց դրանք նվագելու հնարավորություն չէր տալիս։ Մարտինվիլի ձայնագրությունները համակարգչի օգնությամբ վերարտադրվել է միայն 2008 թվականին, և պարզվել է, որ Սքոթը ձայնագրել է տարբեր արագություններով։

Հետագայում ֆոնոավտոգրաֆը հիմք է հանդիսացել ձայնագրի և գրամոֆոնի ստեղծման համար։

## Հրապարակումներ
* *Jugement d’un ouvrier sur les romans et les feuilletons à l’occasion de Ferrand et Mariette* (1847)
* *Histoire de la sténographie depuis les temps anciens jusqu'à nos jours* (1849)
* *Fixation graphique de la voix* (1857)
* *Les Noms de baptême et les prénoms* (1857)
* *Notice sur la vie et les travaux de M. Adolphe Noël Des Vergers*
* *Essai de classification méthodique et synoptique des romans de chevalerie inédits et publiés. Premier appendice au catalogue raisonné des livres de la bibliothèque de M. Ambroise Firmin-Didot* (1870)
* *Le Problème de la parole s'écrivant elle-même. La France, l’Amérique* (1878)

## Ծանոթագրություններ

## Արտաքին հղումներ
* *Тихонов А.* Звукозапись — самое начало… — Архив журнала «Звукорежиссёр». 09.03.
* Schoenherr, Steven E. 2004. «Leon Scott and the Phonautograph»
* Би-би-си | Культура | В Париже найдена самая старая аудиозапись

Կատեգորիա:19-րդ դարի գիտնականներ
Կատեգորիա:Ձայնագրություն
Կատեգորիա:Ձայնային տեխնոլոգիա
Կատեգորիա:Ֆրանսիացի գյուտարարներ
Կատեգորիա:Ֆրանսիացի գիտնականներ
Արևմտյան Բենգալիայի պատմություն

Բրիտանական Հնդկաստանի փլուզումից հետո 1947 թվականին  Բենգալիան բաժանված էր ըստ  կրոնական պատկանելության։ Արևմտյան մասը միացվել է Հնդկաստանին (Արևմտյան Բենգալիա անունով), այդ նույն ժամանակ արևելյան մասը միացել է Պակիստանին գավառի կարգավիճակով և կոչվել է Արևելյան Բենգալիա (ավելի ուշ վերանվանվել է Արևելյան Պակիստան)։ 1971 թվականին Արևելյան Պակիստանը դարձել է անկախ պետություն Բանգլադեշ անունով։ Բենգալիայի բաժանումը հարուցել է բազմաթիվ խնդիրներ սոցիալ-տնտեսական, քաղաքական և էթնիկական ոլորտներում։

## Ժամանակագրություն
1950 թվականին  Կուչ Բիհար կոչվող տեղական իշխանությունը միավորվել է  Արևմտյան Բենգալիայի հետ, այն բանից հետո երբ իշխանության ղեկավարը ստորագրել է  փաստաթուղթ Հնդկաստանին միավորվելու վերաբերյալ։

1967 թվականին գյուղացիական ապստամբություններ են սկսվել Նակսալբարի գյուղում, որին աջակցում էր Հնդկաստանի կոմունիստական կուսակցության (մարքսիստական) ձախարմատական թևը՝ Չարու Մազումդարի և Կանու Սանյալի գլխավորությամբ։ Նակսալիտների շարժումը տարածվել է ամբողջ Արևմտյան Բենգալիայի տարածքում, նրանց է բաժին հասնում Հնդկաստանում կատարված ահաբեկչությունների գրեթե կեսը։ Բանգլադեշի ազատության համար մղվող պայքարը բերել է նրան, որ միլիոնավոր փախստականներ Արևմտյան Բենգալիայից տեղափոխվել են Արևելյան Բենգալիա, որի արդյունքում  մեծացել է տարածաշրջանի ենթակառուցվածքների վրա ծանրաբեռնվածությունը։

1974 թվականին բնական ծաղիկ հիվանդության համաճարակի ժամանակ հազարավոր մարդիկ են մահացել։ Արևմտյան Բենգալիայի քաղաքականությունը ենթարկվել է փոփոխությունների, երբ Ձախ ճակատը հաղթել է 1977 թվականի ընտրությունների ժամանակ՝  առաջ անցնելով Հնդկական ազգային կոնգրեսից։ Ձախ ճակատը, որն իր մեջ ներառւմ էր Հնդկաստանի կոմունիստական կուսակցություը (մարքսիստական), Հնդկաստանի կոմունիստական կուսակցություը և նրանց դաշնակիցները, ընտրություններում հաղթել է հաջորդող 3 տասնամկայներում։

1990-ական թվականների սկզբներին Հնդկաստանում կենտրոնական կառավարության կողմից իրականացվող տնտեսական բարեփոխումների շնորհիվ  Արևմտյան Բենգալիայի տնտեսությունը սկսել է թափ հավաքել։ 2007 թվականին նակսալիտները կազմակերպել են մի քանի ահաբեկչական գործողություններ Արևմտյան Բենգալիայում, իսկ կառավարական զորքերի հետ նրանց բախումները բացասաբար են ազդել գավառի զարգացմանն ուղղված ղեկավարության ծրագրերի վրա։

## Ծանոթագրություններ

Կատեգորիա:Հնդկաստանի պատմություն
Միջին շոտլանդական դաշտավայր

thumb|Շոտլանդիա|alt=|ձախից|367x367փքս

**Միջին շոտլանդական դաշտավայր** (), Մեծ Բրիտանիա կղզու հյուսիսային շրջանների հարթավայրեր, որը բաժանում է Հյուսիս Շոտլանդական լեռնաշխարհը Հարավ Շոտլանդական բարձրավանդակից։ Հյուսիս-արևմուտքում սահման է համարվում Դամբարտոնից Սթոունհեյվն գիծը։ Դաշտավայրի արևմտյան ափը սահմանափակվում է Ֆերտ-օֆ-Կլայդ ծոցով, արևելքում՝ Ֆերտ-օֆ-Թեյ և Ֆերտ-օֆ-Ֆորտ ծոցերով։

Դաշտավայրը կազմված է կարմիր ավազաքարերից, թերթաքարերից և կրաքարերից, որոնք պատված են մորենային շերտով։ Տեղ-տեղ հանդիպում են հին հրաբխային ապարներից կազմված լեռնաշղթաների մնացորդներ և բլուրներ։ Կան քարածխի հանքավայրեր։ Բլուրների և լեռնաշղթաների լանջերին՝ սոճու և կեչու անտառներ և պուրակներ Դաշտավայրը խիտ է բնակեցված։ Այստեղ են գտնվում Շոտլանդիայի խոշոր քաղաքները՝ Գլազգոն և Էդինբուրգը, ինչպես նաև համեմատաբար փոքր Ստերլինգ, Դանդի և այլ քաղաքներ։ Պատմական Լոուլենդս շրջանը ներառում է նաև Հարավ շոտլանդական բարձրավանդակը։

## Ծանոթագրություններ

Կատեգորիա:Իջվածքներ այբբենական կարգով
Կատեգորիա:Շոտլանդիայի աշխարհագրություն
Rollin’ (Air Raid Vehicle)

**«Rollin’ (Air Raid Vehicle)»**, Limp Bizkit խմբի երգը թողարկված որպես երրորդ սինգլ «My Generation»-ի հետ 2000 թվականի հոկտեմբերի 10-ին  *[[Chocolate Starfish and the Hot Dog Flavored Water]]* երրորդ ստուդիական ալբոմից։

Գոյություն ունի «Rollin’ (Urban Assault Vehicle)» ռեմիքսը հիփ-հոփ կատարողներ DMX-ի, Method Man-ի և Redman-ի մասնակցությամբ (պրոդյուսեր՝ Swizz Beatz)։ Այն եղել է «Ֆորսաժ» ֆիլմի սաունդթրեքը։ Ռեմիքսը ներառվել է նաև ալբոմի թրեքների ցանկում։

## Կոմպոզիցիաների ցանկ
CD 1
# «Rollin' (Air Raid Vehicle)»
# «I Would For You» (Life)
# «Take A Look Around» (Instrumental)
# «Rollin' (Air Raid Vehicle)» (Music Video)

CD 2
# «Rollin' (Air Raid Vehicle)»
# «Show Me What You Got»
# «Rollin' (Air Raid Vehicle)» (Instrumental)
# «Video Snippets»

## Տեսահոլովակ
Տեսահոլովակը նկարահանվել է Նյու Յորքում՝ նախկին Համաշխարհային առևտրի կենտրոնի Հարավային աշտարակում։ Տեսահոլովակի սկզբում Ֆրեդ Դյորստի մոտ են գալիս Բեն Ստիլլերն ու Ստիվեն Դորֆը Bentley Azure մեքենայով։ Բենթլիից լսվում է Limp Bizkit խմբի «My Generation» երգի կրկներգը։ Նրանք սխալմամբ Դյորստին ընդունում են կամերդիների տեղ և նրան են նետում մեքենայի բանակին։ Դրանից հետո Ֆրեդը նստում է մեքենան ու միացնում շարժիչը, ապա շրջում Մանհեթենով՝ տեսահոլովակի ընթացքում հավաքելով Limp Bizkit-ի մյուս մասնակիցներին։ Զուգահեռաբար տեսահոլովակը ցուցադրում է նաև Ֆրեդին, որը երգում ու պարում է աղջիկների հետ երկվորյակ աշտարակներից մեկում և պարային սենյակում։ Տեսահոլովակից հանված են ոչ ցենզուրային արտահայտությունները։

Տեսահոլովակն արժանացել է «Լավագույն ռոք տեսահոլովակ» մրցանակի 2001 թվականի *[[MTV Video Music Awards]]* մրցանակաբաշխությունում։

2001 թվականի սեպտեմբերի 10-ին Limp Bizkit խումբն ստացել է նամակ Համաշխարհային առևտրի կենտրոնից, որում շնորհակալություն է հայտնվել աշտարակները տեսահոլովակում ցուցադրելու համար։ Դա տեղի է ունեցել Նյու Յորքում ահաբեկչական հարձակման հետևանքով երկվորյակ աշտարակների ոչնչացումից մեկ օր առաջ։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Ձայնագրության մասնակիցներ
* Ֆրեդ Դյորստ — վոկալ
* Ուես Բորլանդ] — կիթառ
* Սեմ Ռիվերս — բաս կիթառ
* DJ Lethal — սքրեթչինգ, սեմփլինգ
* Ջոն Օտտո — թմբուկներ

## Ծանոթագրություններ

## Արտաքին հղումներ
* ''Rollin'' տեսահոլովակ

Կատեգորիա:2000 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Յոնաս Կաուֆման

**Յոնաս Կաուֆման** ( ), գերմանացի օպերային երգիչ ( դրամատիկ տենոր )։

## Կենսագրություն և ստեղծագործություն
Յոնաս Կաուֆմանը ծնվել է Մյունխեն քաղաքում ապահովագրական գործակալի և մանկապարտեզի դաստիարակի ընտանիքում։ Ութը տարեկանից սկսել է սովորել դաշնամուր նվագել և երգել դպրոցի երգչախմբում ։

1989 թվականին ընդունվել է Մյունխենի երաժշտության և թատրոնի բարձրագույն դպրոց՝ մենակատար երգի դասարան։ Ուսմանը զուգահեռ սկսել է դերեր կատարել  Բավարիայի պետական օպերայում ։ Ուսումն ավարտել է 1994 թվականին ։ Նա շրջագայել է աշխարհի շատ երկրներում, Ռուսաստանում` 2008 թվականից մի քանի անգամ։ Ներկայումս Յոնաս Կաուֆմանը բնակվում է Մյունխենում ։ Ամուսնացած է երգչուհի Մարգարիտ Յոսվիգի հետ (մեցցո-սոպրանո) ։ Զույգը երեք երեխա ունի։

2009 թվականին Կաուֆմանը ճանաչում է ստացել Վիեննայի օպերայում Պուչինիի «Տոսկայում»՝ որպես Կավարադոսսի (այս  նշանակալից դերում նրա դեբյուտը տեղի է ունեցել մեկ տարի առաջ ՝ Լոնդոնում ) ։

Ժամանակակից ակադեմիական բեմի ամենապահանջված տենորներից մեկը՝ Կաուֆմանը, ճանաչում է ստացել իր երգացանկի բազմակողմանիությամբ ։  
Դասական ռոմանտիկ դարաշրջանի իտալական և ֆրանսիական օպերաներին զուգահեռ, նա հաջողությամբ կատարում է  նաև տենորային մասեր Վագների «երաժշտական դրամաներում»։ Կաուֆմանի մեծածավալ սկավառակների ցանկը ներառում է հիթեր ավստրիացի և գերմանացի օպերետաներից «Du bist die Welt für mich» (2014 թվական), Վերդիի օպերաներից («Verdi Album», 2014 թվական) և Պուչինիի («Puccini Album», 2015 թվական)։

Ֆրանկո Աբատտիի մրցանակի մրցանակակիր (2009 թվական)։

## Ծանոթագրություններ

## Արտաքին հղումներ
* Պաշտոնական կայքէջ 

* Կաուֆման   Bach-cantatas պորտալ
* Սիրողական կայքէջ 
*

Կատեգորիա:Գերմանացի երաժիշտներ
Կատեգորիա:Գերմանացի օպերային երգիչներ
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Պատվո լեգեոնի շքանշանի ասպետներ
Մուհամմադ Շաթահ

**Մուհամմադ Շաթահ** (), լիբանանցի տնտեսագետ և քաղաքական գործիչ, 2008-2009 թվականների ֆինանսների նախարար։ Զոհվել է 2013 թվականի դեկտեմբերի 27-ին կազմակերպված ահաբեկչական հարձակման ժամանակ։

## Կենսագրություն
Մուհամմադ Շաթահը ծնվել է Լիբիայի Տրիպոլի քաղաքում։ Նա սովորել է տնտեսագիտություն Բեյրութի ամերիկյան համալսարանում և ստացել դոկտորի կոչում ԱՄՆ-ի Տեխասի համալսարանում։ Այնուհետև նա տնտեսագիտություն է դասավանդել նույն համալսարանում։

Մուհամմադ Շաթահը եղել է ԱՄՆ-ում Լիբանանի դեսպան, 2005 թվականի օգոստոսից մինչև 2008 թվականի հուլիս ապագա վարչապետ Սաադ Հարիրի  խորհրդականն էր և պատկանել է «Ալ-Մուստաքբալ» շարժմանը։ Մուհամմադ Շաթահը զոհվել է Բեյրութի կենտրոնում տեղի ունեցած հզոր պայթյունի ժամանակ։

Մուհամմադ Շաթահը  Սիրիայի նախագահ Բաշշար ալ-Ասադի դեմ է արտահայտվել։

## Ծանոթագրություններ

## Արտաքին հղումներ
* 
*Personal blog
*Offshore gas belongs to the Lebanese, so let them see the money 
*Mohamad Chatah's Blog

Կատեգորիա:Բեյրութի ամերիկյան համալսարանի շրջանավարտներ
Կատեգորիա:Դիվանագետներ
Կատեգորիա:Լիբանանի քաղաքական գործիչներ
Կատեգորիա:Լիբանանցի տնտեսագետներ
Կատեգորիա:Հայտնի սպանվածներ
Կատեգորիա:Տնտեսագիտական գիտությունների դոկտորներ
Կատեգորիա:Ֆինանսների նախարարներ
Դեմետրիոս Ֆալերցի

**Դեմետրիոս Ֆալերցի** (, Demetrios Phalereus,)  հին հունական, աթենական պետական գործիչ և պերիոպաթետիկ  -փիլիսոփա, Թեոփրաստեսի աշակերտ։

Մ․թ․ա․317 թվականից մինչև 307 թվականները եղել է Աթենքի լիակատար տիրակալը, վայելել մակեդոնական տիրակալ Կասսանդրայի հովանավորությունը։ Իշխանության ժամանակ շատ բան է արել քաղաքի բարգավաճման համար։ Երբ Դեմետրիուս Պոլիորկետուսը սկսեց մարտահրավեր նետել քաղաքում մակեդոնացիների իշխանությանը, նա ստիպված եղավ հեռանալ Աթենքից։ 297 թվականից եղել է Պտղոմեոս ৷ Սոտերայի պալատում։ Պլուտարքոսի խոսքերով, նա ստացել է պալատական կարևոր կոչում և եղել է «առաջինը Պտղոմեոսի ընկերների մեջ»։ Ալեքսանդրիայի և Մուսեոնի գրադարանի հիմնադիրներից մեկը։ Ըստ Դիոգենես Լայերտացու՝ հավաքել և գրի է առել Եզոպոսի առակները։

Դեմետրիուսը եղել է բեղմնավոր գրող գիտելիքների ամենատարբեր ոլորտներում։ Դիոգենես Լայերտացին (V դար, 75 թվականից մինչև 85 թվական) տվել է նրա 45 ստեղծագործությունների ցանկը։

Դեմետրիուս Ֆալերցուն երբեմն շփոթում են հրեա հելլենիստական պատմիչ և աստվածաբան Դեմետրիուս Խրոնոգրաֆի հետ (մեր թվարկությունից առաջ ॥৷ դար) ։

## Ծանոթագրություն

## Արտաքին հղումներ
* «Դեմետրիուս Ֆալերսկի» в Новой философской энциклопедии на сайте ИФ РАН.
* О  dic.academic.ru. կայքէջ։

Կատեգորիա:Փիլիսոփաներ այբբենական կարգով
Կատեգորիա:Հին հույն գրողներ
Կատեգորիա:Հին հույն հռետորներ
Կատեգորիա:Անտիկ դարաշրջանի հույն փիլիսոփաներ
Կատեգորիա:Հույն փիլիսոփաներ
Կատեգորիա:Գիտնականներ այբբենական կարգով
Կատեգորիա:Հունաստանի քաղաքական գործիչներ
Կատեգորիա:Անտիկ դարաշրջանի փիլիսոփաներ
Կատեգորիա:Հին հույն պատմիչներ
Ապուրիմակ (գետ)

**Ապուրիմակ** (ստորին հոսանքում **Էնե**, **Տամբո**, ), գետ Հարավային Ամերիկայում։ Պերույում գտնվող, Ամազոնի ավազանին պատկանող Ուկայալի գետի ձախափնյա վտակն է։

## Նկարագրություն
Երկարությունը 1250 կմ (ըստ Սովետական Մեծ հանրագիտարանի), 750 կմ (ըստ Մեծ Ռուսական հանրագիտարանի). Ջրավազանի մակերեսը 125 հազ. կմ².Սկիզբ է առնում Կենտրոնական Անդերում գտնվող Պունա սարահարթից, Տիտիկակա լճից հյուսիսարևմուտք։ Հոսում է Անդյան լեռները մասնատող նեղ խորը կիրճերով։ Սնուցումը հիմնականում անձրևային է, ջրի միջին ծախսը 2,9 հազ. մ³/վրկ.: Ջրառատ է լինում ամռանը (դեկտեմբերից-փետրվար), շատ սահանքներ կան, նավարկելի չէ։ Ապուրիմակ գետի հովտում է տեղակայված Պուերտո-Պրադո քաղաքը։

Ապուրիմակը Տամբո գետի վերին հոսանքն է, որը 272 մ բարձրության վրա միանալով Ուրուբամբա գետի հետ, սկիզբ է տալիս Հարավային Ամերիկայի խոշորագույն Ուկայալի գետին, որը Ամազոնի նշանավոր վտակներից է։

## Առանձնահատկություններ
Ապուրիմակը մասնատում է Պերուական Կոորդիլիերաները, սկիզբ է առնում Վիլաֆրո լճից, որ գտնվում է Պերուական Արեկիպա դեպարտամենտում, հոսում է սկզբից դեպի հյուսիս Կուսկո դեպարտամենտի տարածքով, հետո թեքվում է դեպի հյուսիսարևմուտք՝ վերածվելով սահմանագծի Կուսկո և Ապուրիմակ դեպարտամենտների միջև։ Վերջինիս տարածքում նրան է միանում  ձախափնյա վտակ Պաչաչական, որից հետո նա մտնում է Այակուչո դեպարտամենտ, որտեղ նրան է միանում ավելի խոշոր վտակ Մանտարոն։ Այս դեպարտամենտում տեղաբնիկները Ապուրիմակ գետին անվանում են Էնե (Մեծ գետ), իսկ Պերենե վտակի միանալուց հետո ստանում է Տամբո անունը և անցնելով 1250 կմ միանում է Ուրուբամբա գետին։ Ապուրիմակի հոսքը շատ արագ է, իսկ հունը ժայռապատ է ու քարքարոտ։ Գետի արագահոսությունը և նրա վրա գտնվող ջրվեժները (Խապիմայո, Խիֆլոն-Վերտիման և ուրիշ), ջրի շրջապտույտներն ու սահանքները գետը նավարկության համար դարձնում են անհնարին։ Մինչև Մոնտարոյի մեջ լցվելը նավարկելու համար շատ վտանգավոր է և միայն Խիֆլոն-Վերտիմանից ներքև, որտեղ գետին արդեն անվանում են Տամբո, գետի հոսքը քիչ մեղմանում է և դառնում քիչ վտանգավոր որոշ չափի նավերի նավարկության համար։

1883-1885 թվականներին պերուացի Սամոնեսը առաջինն է նավարկել Պաչաչալիից մինչև Ուկայալի գետի ակունք և մեզ փոխանցել իր կողմից ուսումնասիրված գետի մասին առաջին հուսալի տեղեկատվությունը։

## Պատկերասրահ

Rio_Apurímac.png|alt=|ձախից|մինի|Ապուրիմակ գետ
Río_Apurímac,_Cuzco,_Perú,_2015-07-30,_DD_72.JPG|alt=|ձախից|մինի|Ռիո Ապուրիմակ, Կուսկո, Պերու
File:Apurimacrivermap.png|thumb|Ապուրիմակ գետը քարտեզի վրա
File:Apurimac River.JPG|thumb|Ապուրիմակ գետ


## Ծանոթագրություններ

Կատեգորիա:Ամազոն գետի վտակներ
Կատեգորիա:Պերուի գետեր
Արթուր Ջոն Պրիեստ

**Արթուր Ջոն Պրիեստ** (), անգլիացի հրշեջ, հնոցապան։ Պրիեստը հայտնի է այն փաստով, որ իր կյանքում 5 անգամ նավաբեկության է ենթարկվել, ներառյալ Տիտանիկ, Աստուրիաս, Ալկանտարա, Բրիտանիկ, Դոնեգալ նավերի կործանումները։ Այս իրադարձություններից հետո, Պրիեստը ստացել է «չխորտակվող հնոցապան» մականունը։

## Կյանք
Արթուր Ջոն Պրիեստը բանվոր Հարրի Պրիեստի և Էլիզաբեթ Գարների 12 զավակներից մեկն էր։ 1915 թվականին Բերկենհենդում Պրիեստն ամուսնացել է Անի Մարտինի հետ և նրանք ունեցել են 3 զավակ՝ Արթուր Ջոն, Ջորջ և Ֆրեդերիկ Հարրի։ Ընտանիքը երկար տարիներ ապրել է Սաութհեմփթոն քաղաքի Բրիտոն 17-րդ փողոցում։

Պրիեստը շոգենավերում հնոցապան էր աշխատում։ Նա համարվում էր 27 հոգուց բաղկացած *սև ավազակախմբի* անդամներից մեկը։ 27 անդամներից 6-ը հրշեջներ էին, 2-ը՝ տրիմերներ, իսկ մնացածը՝ բորտուղեկցորդներ, որոնք հայտնի էին «Պեգգի» անունով։ Այս խմբի նպատակն էր ուտելիք և խմիչք մատակարարել նավի մարդկանց։ Որպես հնոցապան՝ նավերի վրա աշխատելով՝ Պրիեստը ականատես է եղել 5 նավերի կործանումների և 1 ուժեղ բախման։ Նավերը, որոնց վրա աշխատել էր Պրիեստը, հետևյալներն են. «Աստուրիաս» (1907 թվական), «Օլիմպիկ» (1911 թվական), «Տիտանիկ» (1912 թվական),  «Ալկանտարա» (1916 թվական), «Բրիտանիկ» (1916 թվական), «Դոնեգալ» (1917 թվական)։ Պատահարներն ու խորտակումները այս շրջանում համեմատաբար շատ էին։ «Տիտանիկ» նավի խորտակումից 2 փրկվածները՝ Արշի Ջյուվելը և Վիոլետ Ջեզոփը Պրիեստի հետ ներկա են եղել նաև «Բրիտանիկի» խորտակմանը։ 1917 թվականին Պրիեստը պարգևատրվել է Մերկանտիլ Մարին Ռիբոնի շքանշանով՝ պատերազմում իր մասնակցության համար։

Հինգ խոշոր նավերի խորտակումները և մեկ ուժեղ բախումը  վերապրելով՝ Պրիեստը հեռացել է ծովից՝ թողնելով աշխատանքը։ Կյանքի վերջին տարիներն ապրել է կնոջ՝ Անիի հետ Անգլիայում՝ Սաութհեմփթոնի իրենց տանը։  Պրիեստը խոստովանել է, որ 5 նավերի կործանումից հետո, ոչ ոք չի ցանկացել իրեն ընդունել նավ, որովհետև մարդիկ կարծում էին, որ 5 նավերի կործանման պատճառը Արթուր Ջոն Պրիեստն էր։

Չհաշված Պրիեստի արկածային կյանքի պատմությունները, նրա անձնական կյանքի մասին տեղեկությունները շատ քիչ են։ Ըստ հավաստի աղբյուրների, Պրիեստը մահացել է թոքաբորբից, 1937 թվականին 49 տարեկանում Սաութհեմփթոնի իր տանը կնոջ՝ Անիի կողքին։ Թաղված է Անգլիայում՝ Սաութհեմփթոնի Հոլիբրուք գերեզմանատանը։ Արժանացել է «չխորտակվող հնոցապան» մականունին՝ իր ծովային արկածների համար։

## Ծանոթագրություններ

## Արտաքին հղումներ
*  Titanic’s Unsinkable Survivors The Old Salt Blog. The Arthur John Priest & Violet Jessop
* The man who survived 3 sinking’s in the First World War and the Titanic February 29, 2016
* Amazing Street Arts That'll Blow your Mind   Street Arts, Amazing "To the Bitter End," December 2019
* The Old Reliable, RMS Olympic Nov, 15, 2017
* The wreck Site, RMS Alcantara (+1916) Allen Toney, 2006  
* Titanic's unsinkable stoker Peter Engberg-Klarström, Brian Ticehurst, Bill Wormstedt, "Mr. Arthur John Priest" 2017  
* Forgotten Wrecks of the First World War  Beresford, Katherine.  Maritime Archaeology Trust.  22 November 2017

Կատեգորիա:Տիտանիկի ուղևորներ և անձնակազմ
Կատեգորիա:Թոքաբորբից մահացածներ
Ալբերտ Սոլոմոնով

**Ալբերտ Սողոմոնով** (, ), սովետական ֆուտբոլիստ և իսրայելցի մարզիչ և մեկնաբան։ 2020 թվականի օգոստոսի 5-ից մինչև 2021 թվականը եղել է Լոռի ՖԱ-ի գլխավոր մարզիչ։

## Կարիերա
1981 թվականից մինչև 1989 թվականը եղել է Դերբենդի ֆուտբոլային դպրոցի աշակերտ։ Խաղացել է մանկապատանեկան մարզադպրոցների Դերբենդի թիմերի համար ՝ «Ավանգարդ» (Դերբենտ)։ Խաղացել է ԽՍՀՄ մանկապատանեկան հավաքականի մինչև 17 տարեկանների հավաքականի կազմում, հանդիպումներից հետո ստացել է կոճի վնասվածք, ինչը նրան խանգարել է շարունակել ֆուտբոլային կարիերան։ 18 տարեկանում տեղափոխվել է Իսրայել։ 1996 թվականից աշխատել է որպես ֆուտբոլի մարզիչ։ Որպես գլխավոր մարզիչ մարզել է երիտասարդական լիգայի «Մաքաբի» (Հադերա), «Մաքաբի» (Թել Ավիվ), «Մաքաբի» (Պետահ-Տիկվա) հետ, դարձել երկրի երիտասարդների չեմպիոն 2006 թվականին։ 2007 թվականին գլխավորել Է ազգային լիգայի «Հապոել Ակկո» թիմը, որը դուրս է բերել բարձրագույն խումբ։ Այնուհետև աշխատել է որպես երիտասարդական հավաքականի մարզիչ «Բիթար Նես-Տուբրուկ» ակումբում, իսկ ավելի ուշ՝ որպես գլխավոր սկաուտ։ 2010 թվականին եղել է ֆիզպատրաստության և ավագ մարզիչը՝ «Ահվա Արաբե» ակումբում, շուտով նշանակվել է գլխավոր մարզիչ։ 2011 թվականից մինչև 2012 թվականը աշխատել է որպես Իսրայելի մինչև 15 տարեկանների հավաքականի գլխավոր մարզիչ, ինչպես նաև որպես սկաուտ Իսրայելի ֆուտբոլի ֆեդերացիայի համար։ 2012 թվականի հունիսի վերջին նշանակվել է մոլդովական «Օլիմպիա» (Բալտի) ակումբի մարզական տնօրեն։ 2012 թվականի հոկտեմբերի 1-ին ակումբի մարզչական շտաբում տեղի են ունեցել փոփոխություններ։ «Օլիմպիայի» գլխավոր մարզիչ Նիկոլայ Բունյան հեռացել է թիմից, իսկ նրա տեղը զբաղեցրել է Սոլոմոնովը։ Որպես գլխավոր մարզիչ նորամուտը նշել է 2012 թվականի հոկտեմբերի 6-ին «Նիստրուի» դեմ 12-րդ տուրի խաղում՝ արտագնա հաղթանակ տանելով 3:0 հաշվով։ 2013 թվականի հունվարի կեսին լքել է ակումբը, նրա ղեկավարման ժամանակ Օլիմպիան անց է կացրել 9 հանդիպում, դուրս է մնացել Մոլդովայի գավաթի խաղարկության 1/8 եզրափակիչ փուլից՝ տուգանային հարվածով պարտվելով «Վերիս»-ին։

## Ծանոթագրություններ

Կատեգորիա:Խորհրդային ֆուտբոլիստներ
Տոմիսլավ Մարիչ

**Տոմիսլավ Մարիչ** (, ), խորվաթ ֆուտբոլիստ և մարզիչ, խաղացել է հարձակվողի դիրքում։ Մարզում է Սլովակիայի ԴԱԿ 1904 ֆուտբոլային ակումբը։

## Կենսագրություն
Ծնվել է 1973 թվականի հունվարի 28-ին Գերմանիայի Հայլբորն քաղաքում։

## Ակումբային կարիերա
Ֆուտբոլ սկսել է խաղալ գերմանական Հայլբրոն քաղաքի համանուն ֆուտբոլային ակումբում։

1996-2000 թվականներին խաղացել է Շտուտգարտեր Կիկերս ակումբի կազմում։ 1999-2000 թվականներին երկրորդ բունդեսլիգայի առաջնությունում դարձել է լավագույն ռմբարկու՝ խփելով 21 գոլ։ Այնուհետև տեղափոխվել է Վոլֆսբուրգ, որտեղ խաղացել է մինչև 2005 թվականը։

## Մարզչական կարիերա
Տոմիսլավ Մարիչը 2008-2009 թվականներին դարձել էր գլխավոր մարզչի օգնական Խոֆենխայմ ֆուտբոլային ակումբում։ Իսկ 2012 թվականի ամռանը աշխատել է որպես սկաուտ Շտուտգարտ ֆուտբոլային ակումբում։ 2015 թվականի հունվարից մինչև 2016 թվականի հունիս Մարիչը ստանձնում էր սլովակյան ԴԱԿ ակումբի գլխավոր մարզչի պաշտոնը։.

## Նվաճումները
 Շտուտգարտեր Կիկերսներ  
Լավագույն ռմբարկու երկրորդ բունդեսլիգա 1999-2000 թվականներ

## Ծանոթագրություններ

## Արտաքին հղումներ
* 
* 
* Профиль игрока на сайте weltfussball.de
* Профиль игрока на сайте fussballdaten.de
* Профиль игрока на сайте dfb.de
* Профиль игрока на сайте kicker.de

Կատեգորիա:Խորվաթ ֆուտբոլիստներ
Կատեգորիա:Խոթվաթիայի ֆուտբոլի ազգային հավաքականի խաղացողներ
Շառլ Ն’Զոգբիա

** Շարլ Ն՝Զոգբիա ** (, ), ֆրանսիացի ֆուտբոլիստ։ Խաղացել է կիսապաշտպանի դիրքում։

## Ակումբային կարիերա
### Վաղ տարիներ

Ն’Զոգիան սկսել է իր կարիերան «Գավր» ակումբի ակադեմիայից։ 17 տարեկան հասակում «Նյուքասլ Յունայթեդ» ֆուտբոլային ակումբի ղեկավար Չարլի Վուդսոնը նկատել է նրան։ Ակումբում մեկ ամիս մարզվելուց՝ հետո նրան առաջարկվել է պայմանագիր։ Սակայն, երիտասարդ ֆուտբոլիստի ստորագրությունը վեճի առիթ  է հանդիսացել, քանի որ նա պատկանում էր «Գավր»-ի պատանեկան հավաքականին՝ համաձայն պայմանագրի։ Ըստ ազատ գործակալի կանոնին՝ ակումբի ղեկավարությունը ցանկանում էր կնքել անվճար պայմանագիր։

### «Նյուկասլ Յունայթեդ»
Երկար բանակցություններից հետո, որի ընթացքում «Գավր»-ը սպառնում էր դիմել սպորտային դատարան, Նյուքասլ-ն այնուամենայնիվ համաձայնվել է վճարել ֆրանսիական ֆուտբոլային ակումբին 250.000£։ Պաշտոնապես տրանսֆերը հաստատվել է 2004 թվականի սեպտեմբերի 2-ին։ Նա դարձել է վերջին խաղացողը , որին ձեռք է բերել Բոբի Ռոբսոնը։ Ավելի ուշ Ռոբսոնը արտահայտվել է ֆուտբոլիստի մասին.

2008 թվականի դեկտեմբերին Ն'Զոգբիան հայտարարել է ակումբից հեռանալու մասին ձմեռային տրանսֆերային պատուհանի ժամանակ։

2009 թվականի հունվարի 29-ին > ակումբից 1:2 հաշվով կրած պարտությունից հետո «Նյուքասլ Յունայթեդի» գլխավոր մարզիչ Ջո Կինները հետխաղյա ասուլիսում մի քանի անգամ սխալ է արտասանել ֆուտբոլիստի ազգանունը՝ անվանելով նրան *Insomnia* (): Որից հետո զայրացած Շարլը պահանջել է տրանսֆեր ակումբից։ Ներողություն խնդրելով երկրպագուներից՝ հայտարարելով, որ այլևս չի խաղա ակումբի կազմում, քանի դեռ ակումբի գլխավոր մարզիչը Կինիրն է։

### ՈՒիգան Ատլետիկ
Ճանաչվել է 2009/10 մրցաշրջանի լավագույն ֆուտբոլիստ։

## Բնութագիր
Ձախլիկ է, խաղացել է եզրային կիսապաշտպանի կամ եզրային պաշտպանի ցանկացած դիրքում։ «ՈՒիգանում» հանդես է եկել աջ եզրային կիսապաշտպանի դիրքում։

## Անձնական կյանք
* Ժո-Վիլֆրիդոս Տսոնգայի զարմիկն է։
* 2010 թվականին ձերբակալվել է կեղծ վարորդական իրավունք ստանալու համար։

## Ծանոթագրություններ

## Արտաքին հղումներ
* 
* Профиль футболиста на официальном сайте «Уиган Атлетик»
* Charles N’Zogbia NUFC official site profile

Կատեգորիա:Աստոն Վիլլայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆրանսիայի ազգային հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լյու Տյանհուա

**Լյու Տյանհուա** (, ), չինացի երաժիշտ, կոմպոզիտոր և հասարակական գործիչ։ Եղել է  պիպա և էրհու  գործիքների համար գրված ստեղծագործությունների հեղինակ ու կատարող։ Պոետ Լյու Բաննյունի կրտսեր եղբայրն է եղել (1891-1934 թվականներ)։

1922 թվականին երաժշտություն է դասավանդել Պեկինի համալսարանում։ 1927 թվականին առաջարկել է ստեծել «Չինական երաժշտության բարեփոխման ընկերություն»։ Մեծ ներդրում է ունեցել երկրում այս տեսակի արվեստի զարգացման գործում՝ պաշտպանելով ազգային և եվրոպական երաժշտական մշակույթների փոխհարաբերությունները։ Ի թիվս այլ բաների՝ արդիականացրել է  հին չինական գոնգչի նոտաների գրառման համակարգը՝ մոտեցնելով այն արևմուտքում կիրառվող համակարգին։

Որպես կոմպոզիտոր նա հայտնի է եղել պիպա և էրհու չինական գործիքների համար գրված բազմաթիվ ստեղծագործություններով, որոնց մեջ շատ են էտյուդները։ Կատարելագործել է էրհու գործիքի կառուցվածքը՝ ներմուծելով մետաղական լարեր և փոխելով դրանց լարումը այնպես, որ դրանք համապատասխանել են ջութակի միջին լարերին։ Իրականում էրհուն դարձրել է ակադեմիական գործիք (մինչև 20-րդ դարի սկիզբը էրհուն հիմնականում եղել է թափառական երաժիշտների գործիք), իր ստեղծագործություններում կոմպոզիտորը բացահայտել է գործիքի հնարավորությունները՝ դարձնելով այն մենակատար գործիք նվագախմբում։

Կրթել է մի քանի աշակերտների, որոնցից են  Ցզյան Փենչժին և Չեն Չժենդուոն։

## Ստեղծագործություններ
Էրհու

* Անհաջողակի մենախոսությունը
* 1924 թվական (Լուսնյակ գիշեր)
* 1926 թվական (Տխուր գիշեր)
* 1927 թվական (Եղերերգ)
* Լիանգ Սյաո 1928 թվական (Եղերերգ)
* 1928 թվական (Ընթերցանություն ազատ ժամանակ)
* 1928 թվական (Թռչունների գեղգեղանքը անապատային լեռան վրա)
* Գուանգմինգ Սինգ, 1931 թվական (Պայծառություն)
* Դու Սիան Կաո, 1932 թվական (Էտյուդ մեկ լարի համար)
* 1932 թվական (Մոմերի առկայծող ստվերներ)
* Վարժություն էրհուի համար № 1 — 47

Պիպա

* Գի Դժին Կաո (Բարելավված էտյուդ)
* Սյույ Լայ 1929 թվական (Դատարկության ձայնը)

## Ծանոթագրություններ

## Արտաքին հղումներ
* https://www.youtube.com/watch?v=o6JhBEl8VA4

Կատեգորիա:Հասարակական գործիչներ
Կատեգորիա:Չինացի երաժիշտներ
Կատեգորիա:Չինացի կոմպոզիտորներ
Աղվես կուզու

**Աղվես կուզու** կամ **խոզանակապոչ** կամ **սովորական կուզու-աղվես****.** կուսկուսների ընտանիքի կաթնասուն։

## Նկարագրություն
Մարմնի երկարությունը 32-58 սմ է, պոչի երկարությունը` 24-40 սմ, քաշը` 1,2-4,5 կգ։ Սեռական դիմորֆիզմն արտահայտված է. արուները շատ ավելի մեծ են, քան էգերը։ Կուզուն ունի սուր դնչիկ, երկար ականջներ, մոխրագույն, երբեմն շագանակագույն մորթի,երբեմն հանդիպում են ալբինոսներ։ Պոչը երկար է ու փափկամազ։ Քրոմոսոմների  դիպլոիդ քանակը՝ 2n = 20:

## Տարածում
Տարածված է արևելյան Ավստրալիայի մեծ մասում, արևմտյան Ավստրալիայում, մասնավորապես Պերտի մերձակայքում, մայրցամաքի հյուսիսում և Թասմանիա կղզում։ 19-րդ դարում  կուզու աղվեսը տեղափոխվեց Նոր Զելանդիա։

## Ապրելակերպ
Կուզու աղվեսն ապրում է ծառերի վրա, ակտիվ է գիշերը։ Օրվա ընթացքում նա հանգստանում է ծառերի փչակներում կամ յուրահատուկ բների մեջ։ Նաև պատրաստում է բներ։ Սնվում է տերևներով, հատապտուղներով, մրգերով։

Զուգավորման սեզոնը հստակ ժամկետներ չունի, այն տևում է ամբողջ տարվա ընթացքում։ Նոր Զելանդիայում, սակայն, ըստ Քրոուլի տվյալների, հստակ  սահմանված բազմացման շրջանը ապրիլից հուլիսն է։ Սերնդատվությունը տեղի է ունենում սեպտեմբեր-նոյեմբեր ամիսներին և մարտ-մայիս ամիսներին։ Հղիությունը տևում է 16-18 օր։ Ծնվում է մեկ ձագուկ, որը մոր հետ ապրում է մինչև 9 ամիս։ Ընդհանուր առմամբ, կյանքի տևողությունը կազմում է մինչև 13 տարի։

## Թշնամիներ
Հիմնական գիշատիչները, որոնք որսում են կուզու աղվեսին, գիշատիչ թռչուններ են և մողեսները: Նախկինում մարդիկ մեծ քանակությամբ ոչնչացնում էին այդ կենդանիներին նրանց արժեքավոր մորթու համար։ Այն արտահանվում էր Ավստրալիայից ՝ «ավստրալիական օպոսիում» կամ «Ադելաիդական շինշիլա» անվամբ։ Միայն 1906 թվականին Նյու Յորքի և Լոնդոնի մորթեղենի շուկաներում վաճառվել է 4 միլիոն կուզուի կաշի։ Այսօր այս տեսակը գտնվում է պաշտպանության տակ։

## Ծանոթագրություններ

Կատեգորիա:Կենդանիներ
Կատեգորիա:Պարկավորներ
Լիլիթ (ֆիլմ, 1964)

**«Լիլիթ»** (), դրամա (1964). գլխավոր դերերում՝ Ջին Սիբերգ և Ուորեն Բիթի։

## Սյուժե
Կորեական պատերազմի վետերան Վինսենթ Բրյուսը վերադառնում է Մերիլենդ և դառնում Ռոքվիլում գտնվող հոգեբուժական կլինիկայի բուժեղբայր հոգեկան այն հիվանդների համար, որոնք կարողունակ են։ Ինչպես ավելի ուշ է պարզվում, աշխատանքի ընտրությունն ունեցել է անձնական դրդապատճառներ. նրա մայրը տառապել է հոգեկան հիվանդությամբ։ Երբ նա գալիս է, իր շուրջը տեսնում է վախեցնող կերպարներ. դեմքի դատարկ արտահայտություն ունեցող մարդիկ, որոնց հայացքը քարացած է, շարժումները՝ զոմբիացած, հոգեպես կոտրված արարածներ, որոնց համար Chestnut Lodge-ն իրենց կյանքի վերջն է։

Կլինիկայում նա հանդիպում է Լիլիթ Արթուր անունով բուժվող հիվանդին, որը գեղեցիկ է, երիտասարդ, բայց քմահաճ է և ապրում է իր հորինած փխրուն աշխարհում։ Շուտով պարզ է դառնում, որ հաշվի առնելով սեփական անցյալը՝ Բրյուսն ինքն էլ էմոցիոնալ առումով առանձնապես դիմացկուն չէ։ Նա սիրահարվում է Լիլիթին, և երկուսի միջև սիրավեպ է սկսվում։ Լիլիթի առեղծվածային, ջրահարսի նմանվող անձը գնալով ավելի ու ավելի է տիրում նրան։ Երբեմն նա հանդես է գալիս որպես ընկեր, երբեմն՝ որպես անծանոթ, երբեմն անտեսում է և ապա կրկին հրապուրում։ Բայց միայն Վինսենթին չէ, որ անզսպելիորեն ձգում է Լիլիթը. շուտով հայտնի է դառնում, որ բուժվող հիվանդ տիկին Միգանի և Լիլիթի միջև լեսբիական կապ կա, իսկ հիվանդ Սթիվեն Էվշևսկին ևս սիրահարված է նրան։ Երբ Լիլիթը մերժում է Էվշևսկուն, վերջինս ինքնասպան է լինում, և նրա մահը Լիլիթի համար իսկական խելագարության խթան է դառնում։

## Դերերում
* Ջին Սիբերգ՝ Լիլիթ Արթուր
* Ուորեն Բիթի՝ Վինսենթ Բրյուս
* Փիթեր Ֆոնդա՝ Սթիվեն Էվշևսկի
* Քիմ Հանթեր՝ Բժիշկ Բի Բրայս
* Էնն Միչամ՝ Տիկին Իվոն Միգան
* Ջեսիկա Ուոլթեր՝ Լաուրա
* Էլիզաբեթ Լոուրենս

## Անվանակարգեր
* 1965 թվականին Ջին Սիբերգն առաջադրվել է «Ոսկե գլոբուս» մրցանակի՝ որպես դրամայի լավագույն դերասանուհի։

## Ֆիլմի շուրջ
* Ֆիլմի պրեմիերան տեղի է ունեցել 1964 թվականի սեպտեմբերի 27-ին։ Ավստրիայում ֆիլմը ցուցադրվեել է 1965 թվականի մայիսի 28-ին, Գերմանիայում՝ նույն թվականի դեկտեմբերի 19-ին։
* Այս ֆիլմը նշանավորում է Ջին Հեքմենի առաջին բեմելը էկրանին։
* Սա Ռոբերտ Ռոսենի վերջին ֆիլմն է։
* Ֆիլմը 100% դրական արձագանքներ է ստանում Rotten Tomatoes կայքում և 7.1/10-ից՝ IMDB-ում։

## Արձագանքներ

## Ծանոթագրություններ

## Արտաքին հղումներ
* Ֆիլմի մասին՝ TCMDB.com
* Գրախոսություն՝ Popmatters.com

Կատեգորիա:1960-ականների անգլերեն ֆիլմեր
Կատեգորիա:1964 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Դրամա ֆիլմեր
Կատեգորիա:1960-ականների ամերիկյան ֆիլմեր
Կատեգորիա:1964 դրամա ֆիլմեր
Տրիմեթիլամինուրիա

**Տրիմեթիլամինուրիա** (ձկան հոտի համախտանիշ), հազվադեպ հանդիպող նյութափոխանակության խանգարում, երբ  հիվանդի մարմնից տհաճ հոտ է գալիս։ Այն նման է ձկան, երբեմն փտած ձկան հոտին։ Սինդրոմը պայմանավորված է հիվանդի օրգանիզմում տրիմեթիլամինի կուտակումով, առավել հաճախ պայմանավորված է հազվագյուտ գենետիկ հիվանդությամբ՝ FMO3-ի մուտացիայով։  Այն դուրս է գալիս օրգանիզմից քրիտինքի, մեզի և  շնչուղիների միջոցով և առաջացնում տհաճ հոտ։

Հաճախ հիվանդը չի զգում հոտը, սակայն այն զգում են ուրիշները։ Այն հանգեցնում է հոգեբանական խնդիրների, սեռական խանգարումների, հաղորդակցման դժվարությունների, ուսման, աշխատանքի, կարիերայի՝ հանգեցնելով դեպրեսիայի, ագրեսիվության և սոցիալական մեկուսացման։

Տրիմեթիլամինի սննդային նախորդները խոլինը, կարնիտինը և լեցիտին են, որոնց չափաբաժնի ավելացումը սպառվող սննդի մեջ կարող է հանգեցնել ֆերմենտային համակարգի հնարավորությունների գերազանցմանը և դրանով իսկ բարձրացնել ոչ նյութափոխանակված տրիմեթիլամինի մակարդակը։

Տրիմեթիլամինուրիան շատ դեպքերում առաջացնում է ֆլավին-մոնոոքսիգենազ-3 (FMO3) կոդավորող գենի թերություն։ Հիմնականում FMO3 ֆերմենտն առաջացնում է տրիմեթիլամին N-օքսիդ (մարսողական կողմնակի արտադրանք), որն անհոտ է։ FMO3-ի բացակայությունը նշանակում է, որ լյարդն ի վիճակի չէ ճեղքել տրիմեթիլամին N-օքսիդը, արդյունքում մարդու վրայից ձկան հոտ է գալիս:FMO3-ը նաև ոչնչացնում են նիկոտինը, հակադեպրեսանտները և որոշ հակաքաղցկեղային դեղեր (օրինակ՝ տամօքսիֆենը)։

## Բուժում
Բուժման համար անհրաժեշտ է նվազեցնել կամ խուսափել տրիմեթիլամինի սննդային նախորդների ընդունումը։

Բացի դրանից, բուժման եղանակներից մեկը կարող է լինել աղիքային ֆլորայի ճնշումը, որն ազդում է տրիմեթիլամինուրիայի զարգացման վրա։

* Ըստ մի ուսումնասիրության, ակտիվացված ածուխի և/կամ քլորոֆիլինի ամենօրյա օգտագործումը օգնում է բարելավել տրիմեթիլամինուրիայով  տառապող որոշ հիվանդների կյանքի որակը։
* Ըստ այլ ուսումնասիրությունների, հակաբիոտիկների փոքր չափաբաժինների (նեոմիցին, մետրոնիդազոլ) ընդունումը կարող է նաև տրիմեթիլամինուրիայով  տառապող որոշ հիվանդների մոտ գրանցել դրական արդյունքներ։

## Ծանոթագրություններ

## Գրականություն
* Ս. Միտչել և Ռ. Սմիթ (2001 թ. ապրիլ) Տրիմեթիլամինուրիա (ձկան հոտի համախտանիշ),նյութափոխանակություն և դեղեր. 2Vol. 29, Issue 4, Part 2, 517—521, http://dmd.aspetjournals.org/cgi/content/full/29/4/517

## Արտաքին հղումներ
*  Տրիմեթիլամինուրիա /Գենետիկա գլխավոր հղում, 2013-2015

Կատեգորիա:Համախտանիշներ այբբենական կարգով
Կատեգորիա:Հիվանդություններ այբբենական կարգով
Կատեգորիա:Նյութափոխանակության խանգարումներ
Տոլեդո (Անտոկիա)

**Տոլեդո** (), քաղաք և մունիցիպալիտետ Կոլումբիայի հյուսիսում ՝ Անտիոկիա դեպարտամենտի տարածքում։ Այն Հյուսիսային Անտիոկիա ենթաշրջանի մի մասն է։

## Պատմություն
Նախքան իսպանացիների ժամանումը, մունիցիպալիտետը բնակեցված էր հնդկական Նութաբե ցեղախմբի նեկայացուցիչներով։ Բնակավայրը, որից քաղաքը հետագայում աճել է, հիմնադրվել է 1757 թվականի հունվարի 19-ին։ Տոլեդոյի մունիցիպալիտետին առանձին վարչական միավոր է հատկացվել1912 թվականին։

## Աշխարհագրական դիրք
Քաղաքը գտնվում է դեպարտամենտի հյուսիսային մասում, Կենտրոնական Կորդիլերայի լեռնաշխարհում, դեպսրտամենտի վարչական կենտրոն Մեդելյինից մոտ 79 կմ հյուսիս-հյուսիս-արևմուտք (NNW): Բացարձակ բարձրությունը ծովի մակարդակից 1332 մետր է։

Տոլեդոյի մունիցիպալիտետը հյուսիսում սահմանակից է Իտուանգոյի մունիցիպալիտետին, հյուսիս-արևելքում ՝ Բրիսիչոյի մունիցիպալիտետին, արևելքում ՝ Յարումալի ունիցիպալիտետին, հարավում և հարավ-արևելքին ՝ Սան Անդրես դե Քուերքիայի մունիցիպալիտետին, արևմուտքում ՝ Սաբանալարգայի ունիցիպալիտետին։ ունիցիպալիտետի տարածքը 139 կմ² է։

## Բնակչություն
Ըստ Կոլումբիայի վիճակագրության ազգային վարչակազմի տվյալների, քաղաքի և քաղաքապետարանի համատեղ բնակչությունը 2012 թվականին կազմել է 6,144 մարդ։ 

2005 թվականի մարդահամարի համաձայն տղամարդիկ կազմում էին Տոլեդոյի բնակչության 51,7% -ը, կանայք ՝ համապատասխանաբար 48.3%: Ռասայականորեն, սպիտակամորթներն ու մեստիզոները կազմում էին քաղաքի բնակչության 99.3% -ը. սևամորթները, մուլաթներն ու ռայսալցիները՝ 0,7%: Գրագիտության մակարդակը ողջ բնակչության համար կազմել է 80.4%:

## Տնտեսություն
Տոլեդոյի տնտեսությունը հիմնված է գյուղատնտեսական արտադրության և հանքարդյունաբերության վրա։
մինի|Տոլեդո մունիցիպալիտետ|298x298փքս
Քաղաքային և քաղաքային ձեռնարկությունների ընդհանուր թվի 44.4% -ը առևտրային ձեռնարկություններ են, 44.4% -ը `սպասարկման ձեռնարկություններ, 9,3% -ը` արդյունաբերական ձեռնարկություններ, 1.9% -ը տնտեսության այլ ոլորտների ձեռնարկություններ են։

## Ծանոթագրություններ

Կատեգորիա:1757 թվականին հիմնադրված բնակավայրեր
Կատեգորիա:Կոլումբիայի քաղաքներ
Նեչի

**Նեչի** (), քաղաք և մունիցիպալիտետ Կոլումբիայի հյուսիսում ՝ Անտոկիա դեպարտամենտում։ Այն Բայո Կաուկա ենթագավառի մի մասն է։

## Պատմություն
Բնակավայրը, որից քաղաքը հետագայում մեծացել է, հիմնադրվել է 1636 թվականի հունիսի 3-ին։ Նեչիի մունիցիպալիտետը 1981 թվականին առանձնացվել է առանձին վարչական միավորի։

## Աշխարհագրական դիրք
Քաղաքը գտնվում է դեպարտամենտի հյուսիսում, Կաուկա գետի ձախ ափին։ Բացարձակ բարձրությունը ծովի մակարդակից 28 մետր է։

Նեչիի մունիցիպալիտետը սահմանակից է արևմուտքից և հարավ-արևմուտքից Կաուկասիա մունիցիպալիտետին, հարավ-արևելքում ՝ Էլ Բագրեի մունիցիպալիտետին, հյուսիս-արևելքում ՝ Բոլիվարի դեպարտամենտի տարածքին, հյուսիս-արևմուտքում ՝ Կորդովայի դեպարտամենտի տարածքին։ Մունիցիպալիտետի տարածքը 914 կմ² է.:

## Բնակչություն
Ըստ Կոլումբիայի ազգային վարչակազմի վիճակագրության ազգային վարչության տվյալների, քաղաքի և քաղաքապետարանի համատեղ բնակչությունը 2012 թվականին կազմել է 24 703։ Քաղաքապետարանի բնակչության դինամիկան ըստ տարիների.

Ըստ 2005 թվականի մարդահամարի տվյալների, տղամարդիկ կազմում էին Նեչի բնակչության 52.1% -ը, կանայք` համապատասխանաբար 47.9%: Ռասայականորեն, սպիտակամորթներն ու մետիսները կազմում էին քաղաքի բնակչության 64.1% -ը. սևամորթները և մուլատները ՝ 35,6%, հնդկացիները ՝ 0,3%: 15 տարեկանից բարձր բնակչության շրջանում գրագիտության մակարդակը կազմել է 78.4%:

## Տնտեսություն
Էլ Բաղրեի տնտեսությունը հիմնված է հանքարդյունաբերության, գյուղատնտեսական արտադրանքի, փայտանյութերի արտադրության և ձկնորսության վրա։

Քաղաքային և քաղաքային ձեռնարկությունների ընդհանուր թվի 53.3% -ը առևտրային ձեռնարկություններ են, 27.8% -ը `սպասարկման ձեռնարկություններ, 8,7% -ը` արդյունաբերական ձեռնարկություններ, 10.2% -ը `տնտեսության այլ ոլորտների ձեռնարկություններ։

## Ծանոթագրություններ

Կատեգորիա:1636 թվականին հիմնադրված բնակավայրեր
Կատեգորիա:Կոլումբիայի քաղաքներ
Կալդաս (Անտոկիա)

**Կալդաս** (), քաղաք և մունիցիպալիտետ Կոլումբիայի հյուսիսում ՝ Անտոկիա դեպարտամենտի տարածքում։ Այն Մեդելյինի քաղաքային ագլոմերացիայի մի մասն է։

## Պատմություն
Բնակավայրը, որից քաղաքը հետագայում աճել է, հիմնադրվել է 1840 թվականին։ Կալդասի քաղաքապետարանը առանձին վարչական միավոր է հատկացրել 1848 թվականին։

## Աշխարհագրական դիրք
Քաղաքը գտնվում է դեպարտամենտի հարավային մասում ՝ Փորս գետի ափին, դեպարտամենտի վարչական կենտրոն Մեդելինից մոտ 11 կիլոմետր հարավ-հարավ-արևմուտք։ Բացարձակ բարձրությունը ծովի մակարդակից 1935 մետր է։

Կալդասի մունիցիպալիտետը դեպարտամենտի հյուսիսում սահմանակից է Լա Էստրելլա, Սավանետա և Էնվիգադո մունիցիպալիտետններին, արևելքում ՝ Էլ Ռետիրոյի մունիցիպալիտետին, հարավ-արևելքում ՝ Մոնտեբելոյի և Սանտա Բարբարայի մունիցիպալիտետներին, հարավում ՝ Ֆրեդոնիայի մունիցիպալիտետին, արևմուտքում ՝ Ամագա և Անգելոպոլիս մունիցիպալիտետներին։ մունիցիպալիտետի տարածքը 146 կմ² է։

## Բնակչություն
Կոլումբիայի վիճակագրության ազգային վարչական դեպարտամենտի տվյալներով ՝ քաղաքի և քաղաքապետարանի Բնակչության ընդհանուր թիվը 2012 թվականին կազմել է 75 042 մարդ։ 

Ըստ 2005 թվականի մարդահամարի տվյալների, տղամարդիկ կազմում էին Կալդասի բնակչության 48.5% -ը, կանայք` համապատասխանաբար 51.5%: Ռասայական առումով սպիտակներն ու մետիսները կազմում էին քաղաքի բնակչության 96 % - ը, նեգրերը, մուլատներն ու ռայսալցիները ՝ 2%, հնդիկները ՝ 0,1 %: Գրագիտության մակարդակը ողջ բնակչության համար կազմել է 93,5%։

## Տնտեսություն
Կալդասի տնտեսության հիմքը խեցեղենի արտադրությունն է, սղոցանյութերի արտադրությունը, ինչպես նաև գյուղատնտեսական արտադրությունը։

Քաղաքային և քաղաքային ձեռնարկությունների ընդհանուր թվի 56.8% -ը առևտրային ձեռնարկություններ են, 27.9% -ը ՝ սպասարկման ձեռնարկություններ, 14.5% -ը ՝ արդյունաբերական ձեռնարկություններ, 0,8% -ը տնտեսության այլ ոլորտների ձեռնարկություններ են։

## Կրոն
Քաղաքը Կալդասի կաթոլիկ թեմի կենտրոնն է։

## Հայտնի բնիկներ
Մոնտոյա Լուիս Ֆերնանդո` Կոլումբիայի ֆուտբոլի նախկին գլխավոր մարզիչ։ 2004 թվականի լավագույն մարզիչ Հարավային Ամերիկայում։

## Ծանոթագրություններ

Կատեգորիա:1840 թվականին հիմնադրված բնակավայրեր
Կատեգորիա:Կոլումբիայի քաղաքներ
Քառակուսի մետր

**Քառակուսի մետր**  (**մ²**, **m²**, **քառ. մ**) մակերեսի չափման միավոր է Միավորների միջազգային համակարգում (ՄԻ), ինչպես նաև ՄՏՍ և MKGSS համակարգերում։ Որպես մակերեսի չափման միավոր սովորաբար վերցնում են 1 մետր կողմ ունեցող քառակուսի (1 մ²)։

## Կապը մակերեսի այլ միավորների հետ
right|thumb|240px|1 մետր կողմով քառակուսի
1  քառակուսի մետրը հավասար է.
*0.000001 քառակուսի կիլոմետր (կմ²)
*0.0001 հա (հա)
*0.01 ար (ար)
*100 քառակուսի դեցիմետր (դմ²)
*10,000 քառակուսի սանտիմետր (սմ²)
*1.195990 քառակուսի յարդ (յարդ²)
*10.76391 քառակուսի ֆուտ (ֆտ²)
*1,550.003 քառակուսի դյույմ (դյույմ²)

## Սանտյար
Քառակուսի մետր միավորի փոխարեն երբեմն օգտագործվում է ցենտրիար (ֆր. Centiare, ca), որը ներառված չէ միավորների միջազգային համակարգում (ՄԻ)։ Ռուսաստանում սանտյարը գործնականում չի կիրառվում, որպես մակերեսի չափման միավոր օգտագործում են քառակուսի մետրը։ Սանտյարը որպես մակերեսի չափման միավոր օգտագործվում է Կամերունում և Իտալիայի ցամաքային գործակալությունում` հողամասի մակերեսը ցույց տալու կամ տարածքի մոտ նշելու համար։

## Տես նաև
*Տասնորդական նախածանցներ
*Ակր
* Ար
* Հեկտար
* Մետր
* Կիլոմետր

## Ծանոթագրություններ

Կատեգորիա:Մակերեսի չափի միավոր
Թեսպիս Իկարիացի

**Թեսպիս Իկարիացի** (, ինչպես նաև՝ Թեսպիդ, Ք․ա․6-րդ դար,), հին հույն բանաստեղծ և դրամատուրգ ՝ Եգեյան ծովի ատտիկական Իկարիա կղզու բնիկներից։ Թեսպիսին է վերագրվում արխայիկ, նախաէսքիլեսյան հունական ողբերգությունը, որում գործում էին մեկ դերասան և երգչախումբը։ Թեսպիսի երկերը չեն հասել մինչ մեր օրերը։

## Ներդրում ողբերգության զարգացման գործում
Թեսպիսի գլխավոր նորամուծությունը արվեստում դիֆիրամբներ կատարող երգչախմբի երգեցողությանը գլխավոր հերոս-դերակատար ավելացնելն էր (կամ, ինչպես կոչվում էր Թեսպիսի ժամանակ, «հիպոկրիտ» (), այսինքն՝ «պատասխանող» կամ «մեկնաբան»,ով առանձնանում էր երգչախմբից և իր խոսքերով պատասխանում երգչախմբային կատարումներին։ Նա նաև ցույց էր տալիս, որ ներկայացման մեջ գլխավոր, հիմնական դերը,այնուամենայնիվ, կատարում էր երգչախումբը)։ Թեսպիսի ողբերգությունների մեներգիչ-դերասանը, փոխելով դիմակները (որոնց գյուտը նույնպես վերագրվում է Թեսպիսին), հետևողականորեն ներկայանում էր տարբեր կերպարներով և շփվում երգչախմբի հետ, որը նրա հետ երկխոսություն էր վարում և լրացնում մենախոսությունների միջև եղած դադարները:Հնարավոր է, որ Թեսպիսն ինքն է դարձել այդպիսի առաջին  գլխավոր հերոսը Ք․ա․ 560 թվականին։ Ավելի ուշ՝ Ք․ա․ 534 թվականին, նա նաև դարձավ դրամատուրգների մրցության առաջին հաղթողը։

Երկրորդ դերասանի ներմուծումը Էսքիլոսի, իսկ երրորդինը՝ Սոֆոկլեսի կողմից հնարավորություն տվեց կենդանացնելու գործողությունը՝ այն ավելի մոտեցնելով դրամատուրգիայի մասին ժամանակակից պատկերացումներին։

Հաստատապես Թեսպիսին պատկանող ոչ մի երկ չի հասել մինչ մեր ժամանակները:Հայտնի են նրան վերագրվող մի քանի ողբերգությունների և առանձին դրվագների վերնագրեր, բայց դրանց հեղինակի հարցը վիճելի է։ Հորացիոսի «Պոետական արվեստի մասին» աշխատության մեջ հիշատակվում է, թե Թեսպիսը իր թատերախմբով տեղափոխվում էր մի տեղից մյուսը՝ ներկայացումներ տալով անմիջապես սայլից, բայց այս պնդումը նոր ժամանակներում ընկալվում է թերահավատությամբ։

## Թեսպիսի կերպարը արվեստում
Թեսպիսը հանդիսանում է գլխավոր հերոսը Գիլբերտի և Սալլիվանի անգլիական համանուն օպերային ներկայացման, որում նա մյուս դերասանների հետ միասին ժամանակավորապես զբաղեցնում է օլիմպիական հին և մոռացված  աստվածների տեղը։ XIX դարում գրվել է նաև անգլիացի դրամատուրգ Արթերտոնի «Թեսպիս և Մելպոմենե» դրաման։

Բացի այդ, բանաստեղծը ներկայացված է Ժան Ֆիլիպ Ռամոյի «Պլատեա» օպերայի նախաբանում, որտեղ նա ելույթ է ունենում որպես կատակերգության հայր։

Իտալիայում մեկի մասին, ով ընտրել է դերասանի ուղին, ասում են, որ նա «բարձրանում է Թեսպիսի կառքի վրա»։

## Տեսեք նաև
* Արիոն (բանաստեղծ)

## Ծանոթագրություններ

## Արտաքին հղումներ
* 
* 

Կատեգորիա:Գրողներ այբբենական կարգով
Կատեգորիա:Դիֆիրամբներ
Կատեգորիա:Թատրոնի դերասաններ
Կատեգորիա:Հին Հունաստանի ողբերգակներ
Կատեգորիա:Հին հույն բանաստեղծներ
Կատեգորիա:Հին հույն թատերագիրներ
Կատեգորիա:Հույն դրամատուրգներ
Ես մտածում եմ այս ամենին վերջ տալու մասին (ֆիլմ)

«**Ես մտածում եմ այս ամենին վերջ տալու մասին**» (), ամերիկյան հոգեբանական սարսափ ֆիլմ, որի սցենարիստը և ռեժիսորը Չարլի Քաուֆմանն է։ Այն հիմնված է Իեն Ռիդի 2016 թվականին լույս տեսած նույնանուն վեպի վրա։

Նեթֆլիքսը թողարկել է ֆիլմը 2020 թվականի սեպտեմբերի 4-ին։

## Սյուժե
Տղամարդը հեռու ֆերմա է ուղևորվում ընկերուհուն իր ծնողների հետ ծանոթացնելու համար։ Ժամանելուն պես պարզվում է, որ նրա ծնողների տանը ինչ-որ տարօրինակ բան է կատարվում, և պոտենցիալ բարեկամներն իրենց շատ կասկածելի են պահում։

## Դերասանական կազմ
* Ջեսի Փլեմոնս՝ Ջեյք
* Ջեսի Բաքլի՝ Սինդի
* Թոնի Քոլլեթ՝ Սյուզի
* Դևիդ Թյուլիս՝ Դին

## Արտադրություն
2018 թվականի հունվարի հայտարարվել է, որ Չարլի Քաուֆմանը Նեթֆլիքսի համար վեպի ադապտացիա է ստեղծել, որն ինքն էլ նկարահանելու է։ Դեկտեմբերին Բրի Լարսոնը և Ջեսի Փլեմոնսն ընդգրկվել են ֆիլմի դերասանական անձնակազմում։ 2019 թվականի մարտին Ջեսի Բաքլին, Թոնի Քոլլեթը և Դևիդ Թյուլիսը նույնպես միացել են դերասանական անձնակազմին և Բաքլին փոխարինել է Լարսոնին։

Նկարահանման շրջանը սկսել է 2019 թվականի մարտի 13-ին Նյու Յորք նահանգի Ֆիշքիլ քաղաքում և ավարտվել է նույն թվականի ապրիլի 29-ին։ 2019 թվականի նոյեմբերի 7-ին դրությամբ ֆիլմը դեռ գտնվում էր հետարտադրության փուլում։

## Թողարկում
Ֆիլմը պրեմիերան կայացել է 2020 թվականի սեպտեմբերի 4-ին Նեթֆլիքս հարթակում։

## Ծանոթագրություններ

## Արտաքին հղումներ
* «Ես մտածում եմ այս ամենին վերջ տալու մասին» ֆիլմը Նեթֆլիքսում 
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Նեթֆլիքսի բնօրինակ ծրագրեր
Կատեգորիա:Նյու Յորքում նկարահանված ֆիլմեր
Կատեգորիա:Սյուրռեալիստական ֆիլմեր
Կատեգորիա:Ֆիլմեր, որոնց գործողությունները տեղի են ունենում Օկլահոմայում
Կատեգորիա:Նյու Յորք նահանգում նկարահանված ֆիլմեր